Testové otázky pre odznak odbornosti vedúceho mládeže II. stupeň

1. Organizácia a legislatíva požiarnej ochrany

1. Čo je základným dokumentom pre prácu a činnosť orgánov a organizácií DPO SR :

Stanovy Dobrovoľnej požiarnej ochrany SR

2. Hlavné poslanie DPO SR je :

Pomáhať štátnym orgánom, obciam, právnickým osobám a podnikajúcim fyzickým osobám pri plnení

ich úloh na úseku ochrany pred požiarmi

3. Republikovými orgánmi v zmysle Stanov DPO SR sú :

Republikové valné zhromaždenie delegátov, Snem DPO SR, Prezídium DPO SR,

Republiková kontrolná a revízna komisia

4. Veliteľa Dobrovoľného hasičského zboru obce do funkcie vymenúva :

Obec po predchádzajúcom prerokovaní s okresným riaditeľstvom HaZZ, spravidla na návrh výboru DHZ

5. Aké vyznamenanie môže byť udelené úspešným trénerom a vedúcim súťažných družstiev dorastu, dospelých a mladých hasičov:

Medaila Za zásluhy o výcvik Miloslava Schmidta

6. Kedy a ako nosíme Odznak odbornosti Rozhodca DPO SR na hasičskej rovnošate:

Nosí sa iba počas súťaží, ktoré organizuje DPO SR, KV DPO, OV DPO, DHZ, tiež pri medzinárodných súťažiach ako služobný odznak pre zaradených rozhodcov, pripevnený pod gombíkom ľavého vrecka blúzy, rovnošaty alebo bundokošele – polokošele

7. Koľko stupňov má odznak odbornosti Rozhodca:

Odznak odbornosti Rozhodca má len jeden stupeň – má charakter odznaku odbornosti II. stupňa

8. Aké najvyššie vyznamenanie v DPO SR môže získať člen DPO SR:

Titul zaslúžilý člen DPO SR

9. Kedy a kde bola založená Zemská hasičská jednota na Slovensku:

V roku 1922 v Trenčíne

10. kedy nadobudol platnosť zákon č. 37/2014 o Dobrovoľnej požiarnej ochrane:

1.4.2014

1. Práca s mládežou v DPO SR

1.Kto sa môže stať členom hasičskej mládeže DPO SR pri DHZ:

Mladý človek bez rozdielu pohlavia vo veku od 8 – 18 rokov so súhlasom zákonného zástupcu

a súhlasom kolektívu, v ktorom má záujem pôsobiť

2. Aké máme vekové kategórie hasičskej mládeže v DPO SR:

Mladí hasiči vo veku od 8 do 15 rokov, hasičský dorast vo veku od 15 do 18 rokov

3. Kto môže rozhodnúť o vylúčení člena z kolektívu hasičskej mládeže:

Výbor DHZ, ktorý je povinný prizvať člena, o ktorom sa rozhoduje a umožniť mu vyjadriť sa

k rozhodnutiu DHZ

4. Kedy môže byť člen hasičskej mládeže vylúčený z kolektívu:

Ak hrubo porušuje Stanovy DPO SR alebo svojim konaním porušuje povesť DPO SR

5. V DPO SR pracujú na úseku práce s mládežou tieto kategórie funkcionárov:

Inštruktor, vedúci kolektívu hasičskej mládeže, vedúci kolektívu hasičského dorastu, referent mládeže DHZ, členovia okresných komisií mládeže resp. územných komisií mládeže, členovia republikovej komisie mládeže DPO, pracovníci DPO SR

6. Základná príprava vedúcich hasičskej mládeže zahŕňa:

Minimum vedúceho mládeže, III. kvalifikačný stupeň vedúceho mládeže DPO SR,

II.kvalifikačný stupeň vedúceho mládeže DPO SR, I. kvalifikačný stupeň vedúceho mládeže

DPO SR

**7. Okresné výbory DPO resp. ÚzV DPO zabezpečujú základnú prípravu pre:**

Minimum, III a II. kvalifikačný stupeň vedúceho mládeže a s tým súvisiacu rozširujúcu prípravu

**8. Sú umožnené opravné skúšky pre uchádzačov kvalifikačného stupňa VM v prípade že neuspejú:**

Áno, ak uchádzač neuspeje na skúškach, môže požiadať skúšobnú komisiu o umožnenie opravnej skúšky v závere skúšobného termínu alebo absolvovať opravné skúšky do 3 mesiacov od pôvodného skúšobného termínu

**9. Čo je cieľom Pravidiel celoštátnej hry Plameň:**

Rozvíjať vedomosti, praktické zručnosti a získavať návyky v jednotlivých oblastiach činnosti s dôrazom na oblasť ochrany pred požiarmi

**10. Čo upravuje súťažný poriadok pre hasičský dorast v DPO SR:**

Zásady organizovania súťaží hasičského dorastu, popis disciplín, technické podmienky, pravidlá a spôsob ich vykonania, technické podmienky merania a hodnotenia dosiahnutých výsledkov

1. **Pravidlá hry Plameň a súťažný poriadok hasičského dorastu**

**1.V Krajskom kole hry Plameň sú súťažné kolektívy hodnotené v disciplínach:**

Požiarny útok s prekážkami – podľa medzinárodného súťažného poriadku MH, štafetový beh na 400m s prekážkami – podľa medzinárodného súťažného poriadku MH, požiarny útok s vodou je samostatne hodnotená disciplína

**2.Kto a do akého časového intervalu môže podať protest proti porušeniu pravidiel:**

Protest proti porušeniu pravidiel a regulárnosti plnenia disciplín môže podať vedúci kolektívu rozhodcovi disciplíny písomne do desiatich minút po skončení pokusu

**3.Aké sú rozmery vodnej priekopy na požiarnom útoku CTIF:**

1,8 metra dlhá a 2 metre široká

4. V akej vzdialenosti od štartu stojí veliteľ a kedy opustí svoje miesto :

65 metrov a po nastriekaní terčov číslami 2 a 3

5. Aké sú rozmery dráhy pre štafetový beh 400m s prekážkami a koľko má úsekov :

Dĺžka je 400 metrov, šírka 1,2 metra a má 9 úsekov

6. Na aký tlak má byť nastavený pretlakový ventil pri požiarnom útoku s vodou - hra Plameň:

Tlak na pretlakovom ventile má byť nastavený na 0,3 MPa

7. Keď pretekár na štafete 8x50m neprinesie prúdnicu /štafetový kolík/do cieľa – je to hodnotené:

Pokus je neplatný

8. Koľko členov družstva dorastu plní disciplínu požiarny útok s vodou:

7 členov

9. Členovia súťažného družstva hasičského dorastu pri plnení disciplín musia použiť:

Ľahký služobný, alebo bojový opasok umiestnený na vrchnej časti odevu

10. Kedy môže byť družstvo hasičského dorastu vylúčené zo súťaže:

Ak sa členovia družstva nedôstojne správali voči rozhodcom a členom vedenia súťaže